मुंबई: महाराष्‍ट्र में चंद्रपुर जिले के मोशी चोरगांव इलाके में शराब माफिया ने एक पुलिस उप निरीक्षक को स्कॉर्पियो से उड़ा दिया. पुलिस उप निरीक्षक छत्रपति चिड़े की मौके पर ही मौत हो गई. राज्‍य के चंद्रपुर जिले में शराब बिक्री पर पाबंदी है. लेकिन शराब माफिया अक्सर नागपुर से गोशिखुर्द नहर के रास्ते जिले में शराब की तस्करी करते रहते हैं. ऐसी ही शराब तस्करी की टिप मिलने के बाद नागभीड़ पुलिस के उपनिरीक्षक छत्रपति चिड़े अपनी टीम के साथ सुबह सुबह गश्‍त पर थे तभी एक स्कॉर्पियो उन्हें तेजी से जाती दिखी.